open-index/open-wikipedia-markdown huggingface dataset:
Lielstraupes pagasts

**Lielstraupes pagasts** bija viena no Cēsu apriņķa (līdz 1924. gadam Valmieras apriņķa) pašvaldībām tā rietumos, Gaujas un Braslas krastos. Robežojās ar Cēsu apriņķa Mazstraupes, Stalbes, Kūduma, Raiskuma un Kārļu pagastiem, kā arī Rīgas apriņķa Lēdurgas, Turaidas, Vildogas un Līgatnes pagastiem. Pagasta valde atradās tagadējā Lielstraupē.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1935. gadā pagasta platība bija 107,24 km² un tajā bija 1395 iedzīvotāji.
1945. gada 8. oktobrī pagastā izveidoja Lielstraupes un Straupes ciema padomes. Pagastu likvidēja 1949. gada 31. decembrī, ciemus iekļaujot Cēsu rajonā. Mūsdienās Lielstraupes pagasta teritorijas lielākā daļa iekļauta Cēsu novada Straupes pagastā un nelielas daļas Raiskuma un Stalbes pagastos.

## Iedzīvotāji
### Ievērojamas personības
* Arveds Švābe (1888—1959), latviešu jurists, literāts un vēsturnieks
* Kārlis Prauls (1895—1941), Aizsargu organizācijas priekšnieks no 1930. līdz 1940. gadam, ģenerālis.
* Leonīds Ribickis (1947), latviešu elektroinženieris un bijušais Rīgas Tehniskās universitātes rektors. Latvijas Zinātņu akadēmijas īstenais loceklis.

## Atsauces
Latvijas Rallija čempionāts

**Latvijas Rallija čempionāts** ir Latvijas autorallija čempionāts. 2010. gadā čempiona tituli tika izcīnīti trīs klasēs. 2011. gadā Latvijas Rallija čempionāts risinājās septiņos posmos, viens no kuriem notika Lietuvā, bet pārējie seši Latvijā. Čempioni tika noskaidroti klasēs N4, A+ un 2WD.

## Ārējās saites
* Oficiālā mājaslapa
Mazstraupes pagasts

**Mazstraupes pagasts** bija viena no Cēsu apriņķa (līdz 1924. gadam Valmieras apriņķa)  pašvaldībām tā rietumos. Robežojās ar Cēsu apriņķa Rozulas, Stalbes un Lielstraupes pagastiem, Rīgas apriņķa Lēdurgas pagastu un Valmieras apriņķa Nabes un Umurgas pagastiem. Pagasta valde atradās Mazstraupē.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1935. gadā pagasta platība bija 58,7 km² un tajā bija 846 iedzīvotāji.
1945. gada 8. oktobrī pagastā izveidoja Mazstraupes ciema padomi. Ciema padomi likvidēja 1947. gada 18. novembrī, bet atjaunoja līdz ar pagasta likvidēšanu 1949. gada 31. decembrī, ciemu iekļaujot Cēsu rajonā. Mūsdienās Mazstraupes pagasta teritorija iekļauta Cēsu novada Straupes un Stalbes pagastos, Siguldas novada Lēdurgas pagastā un Limbažu novada Limbažu pagastā.

## Iedzīvotāji
### Ievērojamas personības
* Auseklis Veģis (1903—1973), botāniķis.

## Atsauces
Mārciņa

**Mārciņa** var būt:

* mārciņa (mērvienība) — masas mērvienība;
* sterliņu mārciņa — Apvienotās Karalistes naudas vienība;
* Ēģiptes mārciņa — Ēģiptes naudas vienība;
* Folklenda Salu mārciņa — Folklenda Salu naudas vienība;
* Gibraltāra mārciņa — Gibraltāra naudas vienība;
* Libānas mārciņa — Libānas naudas vienība;
* Sudānas mārciņa — Sudānas naudas vienība;
* Svētās Helēnas Salas mārciņa — Svētās Helēnas Salas naudas vienība;
* Sīrijas mārciņa — Sīrijas naudas vienība.
Jaunraunas pagasts

**Jaunraunas pagasts** bija viena no Cēsu apriņķa pašvaldībām tā vidienē. Robežojās ar Baižkalna, Veselavas, Priekuļu un Liepas pagastiem. Pagasta valde atradās Jaunraunā.

## Vēsture
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1935. gadā pagasta platība bija 40,02 km² un tajā bija 689 iedzīvotāji.
1945. gada 8. oktobrī pagastā izveidoja Jaunraunas ciema padomi. Ciema padomi likvidēja 1947. gada 18. novembrī, bet atjaunoja līdz ar pagasta likvidēšanu 1949. gada 31. decembrī, ciemu iekļaujot Cēsu rajonā. Mūsdienās Jaunraunas pagasta teritorijas lielākā daļa iekļauta Cēsu novada Priekuļu pagastā un neliela daļa Smiltenes novada Raunas pagastā.

## Atsauces
Lubene

**"Lubene"** () ir 1994. gada amerikāņu kriminālfilma, kuras režisors ir Kventins Tarantīno, viņš kopā ar Rodžeru Everiju sarakstīja arī filmas scenāriju. Filma ir pazīstama ar bagātajiem dialogiem, ironisko humora un vardarbības sajaukumu, nelineāro sižeta līniju. "Lubene" tika nominēta septiņām Amerikas Kinoakadēmijas balvām, tai skaitā par labāko filmu, taču filma uzvarēja tikai kategorijā "Labākais oriģinālais scenārijs". 1994. gada Kannu kinofestivālā tā tika pie festivāla galvenās balvas — Zelta palmas zara. Filma galvenokārt saņēma pozitīvas kritiķu atsauksmes. Dalība filmā palīdzēja Džonam Travoltam atkārtoti kļūt slavenam.

Filmā norisinās vairāki stāsti: divi algoti slepkavas cenšas atgūt viņu darba devējam nozagto somu; vēlāk viņu darba devējs palūdz viņa prombūtnes laikā pieskatīt sievu; kā arī viņš samaksā kādam novecojušam bokserim, lai zaudē savu nākamo cīņu.

Filmas pirmizrāde notika 1994. gada maijā Kannu kinofestivālā, ASV kinoteātros filmas izrādīšana tika uzsākta . 2013. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Skaņu celiņš

## Apbalvojumi

## Atsauces

## Ārējās saites
2011. gada Pasaules čempionāts bobslejā un skeletonā

thumb|right|Čempionāta logotips
**2011. gada [[Pasaules čempionāts bobslejā un skeletonā]]** norisinājās no 2011. gada 14. līdz ; Kēnigszē trasē Vācijā, piekto reizi. Iepriekš tas ir noticis 1979., 1986., 1990. (skeletons) un 2004. gadā.

Čempionāta rīkošanas tiesības 2007. gadā ieguva Kortīna d'Ampeco, kura balsojumā uzvarēja Vinterbergu ar 21 balsīm pret 13, tomēr 2009. gada februārī pilsētas vadība atteicās no čempionāta rīkošanas.

## Pasaules kausa rezultāti
2010.—2011. gada Pasaules kausa kopvērtējumā bija šādi rezultāti:

## Bobslejs
### Vīriešu divnieki
19. un 20. februāris

### Vīriešu četrinieki
26. un 27. februāris

### Sieviešu divnieki
18. un 19. februāris

## Skeletons
### Vīrieši
24. un 25. februāris

### Sievietes
25. un 26. februāris

## Jauktā komanda
20. februāris

## Medaļas

## Atsauces

## Ārējās saites
* Oficiālā mājaslapa
.ye

**.ye** ir augšējā līmeņa domēns (ccTLD), kura paredzētais pielietojums ir saistīts ar Jemenu. Domēns izveidots 1996. gadā. Domēna sponsors ir *TeleYemen*, bet domēnu reģistrēšanu nodrošina *YNET*. Domēni tiek reģistrēti tikai trešajā līmenī zem otrā līmeņa domēniem. Pastāv astoņi otrā līmeņa domēni, un tie ir šādi: .com.ye, .co.ye, .ltd.ye, .me.ye, .net.ye, .org.ye, .plc.ye un .gov.ye.

## Ārējās saites

*  IANA .ye whois information
Antonopole (Silmalas pagasts)

**Antonopole** ir ciems Rēzeknes novada Silmalas pagastā.

Tieši Antonopoles vārdā tika nosaukta 1901. gadā jaunizveidotā stacija, kuras mūsdienu nosaukums ir Malta.

1897. gadā katoļu muižā bija 43 cilvēki.

## Atsauces

## Ārējās saites
* Silmalas pagasta mājaslapa
* Rēzeknes novada informatīvais portāls
Kēnigszē bobsleja, kamaniņu un skeletona trase

thumb|right|200px|Kēnigszē trase ziemā
**Kēnigszē bobsleja, kamaniņu un skeletona trase** ir bobsleja, kamaniņu un skeletona trase. Tā atrodas netālu no Kēnigszē ezera Vācijā.

## Vēsture
1967. gadā Kēnigszē tika rīkots Eiropas čempionāts kamaniņu sportā. Tas notika dabīgi saldētā trasē. Drīz sākās mākslīgi saldējamās dzelzsbetona trases būvniecība. Tā tika pabeigta 1968. gadā un sākotnēji bija paredzēta tikai kamaniņām. 1970. gados trase tika pielāgota bobsleja sacensībām un 1979. gadā tika rīkots gan bobsleja, gan kamaniņu pasaules čempionāts. Tā bija pirmā reize (izņemot Olimpiskās spēles), kad šo sporta veidu pasaules čempionāti notika vienā trasē, vienā gadā.

Trase bija iekļauta neveiksmīgajā Zalcburgas pieteikumā 2014. gada Olimpisko spēļu rīkošanai, kā arī Minhenes pieteikumā 2018. gada Olimpisko spēļu rīkošanai.

## Trases garumi un līkumi

Trases vertikālais kritums ir 117 metri no bobslejistu skatpunkta.

## Līkumu nosaukumi
1., 4., 10.—12., 14. un 15. līkumam nav nosaukuma.

## Trases rekordi

## Čempionāti
* Pasaules čempionāts bobslejā un skeletonā: 
** 1979;
** 1986;
** 1990 (vīriešu skeletons);
** 2004;
** *[[2011. gada Pasaules čempionāts bobslejā un skeletonā|2011]]*
* FIL Eiropas čempionāts:
** 1967;
** 1972;
** 1973;
** 1977;
** 1988;
** 1994
* FIL pasaules čempionāts:
** 1969;
** 1970;
** 1974;
** 1979;
** 1999

## Atsauces

## Ārējās saites
* Oficiālā mājaslapa
1412. gads

**1412. gads** () bija garais gads, kas pēc Jūlija kalendāra sākās piektdienā.

## Notikumi
* 28. oktobris — Pomerānijas Ēriks kļuva par Kalmāras ūnijas valdnieku.

### Nezināms datums

## Dzimuši
* *iespējams*
** Žanna d'Arka (*Jeanne d'Arc*), Francijas nacionālā varone, katoļu svētā (mirusi 1431.)

## Miruši
* 1. aprīlis — Albrehts Mēklenburgs (*Albrekt av Mecklenburg*, 1338-1412), Zviedrijas karalis (dzimis ap 1338. gadu)
* 28. oktobris — Margarita I, Norvēģijas, Dānijas un Zviedrijas karaliene, Kalmāras unījas izveidotāja (dzimusi 1353.)
Huberts Gofs

**Huberts Delapērs Gofs**, arī **Huberts Gohs** (;  — ), bija Britu impērijas armijas virsnieks, ģenerālleitnants. Komandēja Britu 5. armiju Pirmajā pasaules karā (1916-1918). Latvijas brīvības cīņu laikā bija Antantes militārās misijas vadītājs Baltijas valstīs.

## Dzīvesgājums
Dzimis 1870. gadā Londonā dižciltīgā angļu ģimenē ar senām militārām tradīcijām. Mācījās Ītonas koledžā, 1888. gadā sāka studijas Karaliskajā Militārajā akadēmijā, bet 1889. gadā iestājās armijā un piedalījās Britu Indijas karā ar puštunu ciltīm - Tīras operācijā (1897–1898) un Otrajā Būru karā (1899-1902).

Pēc atgriešanās Anglijā Gofs bija instruktors militārajā koledžā (1904-1906), pēc tam tika iecelts par 16. ulānu pulka (*16th The Queen's Lancers*) komandieri. 1911. gadā viņš kļuva par brigādes ģenerāli un 3. Kavalērijas brigādes komandieri.

Pirmajā pasaules karā ģenerālis Gofs komandēja Britu 7. kājnieku divīziju (1914), I korpusu (1915). Sommas kaujā 1916. gada jūlijā-novembrī viņš kā ģenerālleitnants jau komandēja Britu Rezerves armiju, kas 1916. gada oktobrī tika pārdēvēta par Britu 5. armiju. 1917. gada jūlijā piedalījās Trešajā kaujā pie Ipras.
Vācijas armijas ofensīvas (*Michael-Schlacht*) laikā 1918. gada martā Gofa komandētā armija atkāpās, taču noturējās pozīcijās pie Sommas upes. Šīs militārās neveiksmes dēļ ģenerālis Gofs tika atstādināts no amata.

Pēc Kompjeņas pamiera noslēgšanas ģenerālis Gofs piedalījās Antantes valstu militārajā misijā Baltijas valstīs. No 1919. gada maija viņš uzturējās Somijā, bet pēc Strazdumuižas pamiera noslēgšanas 8. jūlijā misija no Helsinkiem pārcēlās uz Antantes spēku kontrolēto Rīgu. Viņš panāca Rīdigera fon der Golca komandētā Vācijas VI Rezerves korpusa izvešanu uz Vāciju un iecēla britu pulkvežleitnantu Haroldu Aleksanderu par Baltijas landesvēra komandieri. 7. augustā Gofs piespieda Ziemeļrietumu armijas pavēlnieku Nikolaju Judeņiču oficiāli atzīt Igaunijas Republikas tiesības uz neatkarību. Tā kā tas bija pretrunā ar Francijas ārpolitisko pamatlīniju - "vienotas un nedalāmas Krievijas atjaunošanu", tad ģenerālis Gofs tika atsaukts no Baltijas.

1920. gadā Gofs atgriezās Lielbritānijā un demobilizējās 1922. gadā. Vecumdienās rakstīja memuārus un bija Šemroka kluba (*Shamrock Club*) prezidents Londonā. Miris 92 gadu vecumā 1963. gadā.

## Memuāri
* Hubert Gough. Fifth Army. London: Hodder & Stoughton, 1931
* Hubert Gough. The March retreat. London: Cassell, 1934
* Hubert Gough. Soldiering on: being the memoirs of General Sir Hubert Gough. London: Arthur Barker, 1954

## Literatūra
* Walker, Jonathan *The Blood Tub - General Gough and the Battle of Bullecourt 1917* Spellmount, 2000

## Ārējās saites
* National Portrait Gallery
Greatest Hits

***Greatest Hits*** (arī ***Best Of***) albums ir kāda mūzikas mākslinieka iepriekš izdotu dziesmu izlases albums.

Albumi ar šādu nosaukumu:
* Tupaka Šakura albums
* Vanilla Ninja albums
1410. gads

**1410. gads** () bija parastais gads, kas pēc Jūlija kalendāra sākās trešdienā.

## Notikumi
* 15. jūlijs — Grunvaldes kauja: Vācu ordenis cieta sakāvi kaujā ar poļiem un lietuviešiem.

### Nezināms datums

## Dzimuši
* *iespējams*
** Domeniko Veneciano, itāļu gleznotājs (miris 1461.)

## Miruši
* 3. maijs — Aleksandrs V, antipāvests (dzimis ap 1339.)
Kevins Kuske

**Kevins Kuske** (; dzimis  Potsdamā, VDR) ir bijušais vācu bobslejists-stūmējs, kurš piedalījies 2002., 2006. un 2010. gada olimpiskajās spēlēs, kopā izcīnot četras zelta un divas sudraba medaļas. Visos olimpiskajos panākumos viņš startēja kopā ar pilotu Andrē Langi.

Pirms boslejista karjeras trenējies vieglatlētikā, kur guvis ievērojamus panākumus: 1998. gada Pasaules junioru čempionātā vieglatlētikā Ansī, Francijā, viņš izcīnīja bronzas medaļu 4 x 100 m stafetē.

## Labākie rezultāti
: *Saīsinājumi: OS — Olimpiskās spēles, PČ — Pasaules čempionāts, PK — Pasaules kauss, V. — Vieta.*

## Ārējās saites

* FIBT profils
Nacionālo putnu uzskaitījums

Šis ir valstu nacionālo putnu saraksts. Lielākā daļa ir oficiāli apstiprināti nacionālie putni, bet daļa ir arī neoficiāli pieņemtie.
Pastors Maldonado

**Pastors Maldonado** (; dzimis  Marakajā, Venecuēlā) ir venecuēliešu autosportists. Viņš ir 2010. gada GP2 čempions. . gadā viņš debitēja F1 sacīkstēs *[[WilliamsF1|Williams]]* komandas sastāvā.

## Karjera
Karjeru sācis 2003. gadā Itālijā, kur piedalījies Formula Renault sacīkstēs. Jau 2004. gadā Maldonado izcīnīja kopvērtējuma uzvaru Itālijas Formula Renault čempionātā. 2004. gada novembrī Maldonādo iemēģināja Minardi F1 formulu. Pēc sasniegumiem Formula Renault čempionātā pārgāja uz citām sacīkstēm, taču nespēja pabeigt sezonu. 2007. gadā sāka startēt GP2 čempionātā. 2009. gadā startēja kopā ar Niko Hilkenbergu, kurš izcīnīja kopvērtējumā uzvaru.

### F1 karjera
Maldonado bija paredzēts startēt jau 2010. gada sezonā Campos Meta komandas sastāvā, taču tad komanda finansiālu problēmu dēļ dalību atsauca. Maldonado neizdevās noslēgt līgumus ar kādu citu F1 komandu un viņš 2010. gadā nestartēja. Sezonas beigās Williams komandas sastāvā Maldonado startēja jauno braucēju izmēģinājuma braucienos Abu Dabī un 1. decembrī Williams apstiprināja Maldonado pilota vietu 2011. gada sezonā. Maldonado dalība Williams komandā arī nodrošina Venecuēlas naftas pārstrādes koncerna finansējumu.

. gada sezonā, startējot kā otrais pilots aiz Rubensa Baričello, Maldonado sezonas laikā izcīnīja vienu punktu,  ieņemot 10. vietu. Pilotu kopvērtējumā Maldonado ieņēma 19. vietu. Salīdzinājumam&nbsp;— viņa komandas biedrs Baričello sezonas laikā divas reizes izcīnīja 9. vietu, sezonas kopvērtējumā izcīnot četrus punktus un kopvērtējumā ierindojoties 17. vietā.

. gada sezonā Maldonado palika Williams komandā, startējot kopā ar Bruno Sennu. 2012. gada  Maldonado izcīnīja karjeras pirmo *pole position* pēc tam, kad Luisa Hamiltona sasniegtais ātrākais kvalifikācijas laiks tika anulēts, un nākamajā dienā sacīkstēs arī guva pirmo karjeras uzvaru.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 - Pašreizējā sezona.
† - Nefinišēja, bet ieskaitīts klasifikācijā, jo paveica vismaz 90% no distances.

## Atsauces

## Ārējās saites

* Oficiālā mājaslapa /
*
Sters

right|220px|thumb|Viens sters malkas.
**Sters** (no , kas savukārt no  *(stereo)* — 'kubisks, masīvs, telpisks') jeb **kraujmetrs** ir tilpuma mērvienība, ko izmanto malkas vai citu kokmateriālu mērīšanai. Viens sters atbilst vienam kubikmetram, precīzāk, tas ir viens kubikmetrs, kas aizpildīts ar gareniski sakrautu malku vai kādu citu kokmateriālu. Attiecīgi vienā kubikmetrā ietilpst arī spraugas, kas veidojas starp malkas pagalēm. Vidēji vienā sterā ir aptuveni 0,6 — 0,7 kubikmetri koksnes.

## Skatīt arī
* Metrs
* Kubs

## Atsauces
Century Child

***Century Child*** ir simfoniskās metāla grupas Nightwish ceturtais studijas albums, kas tika izdots 2002. gadā sadarbībā ar izdevējkompāniju Spinefarm Records. Šis ir pirmais albums ar tagadējo basģitāristu un vīriešu vokālistu Marko Hietalu.

Albums ir atšķirīgāks nekā iepriekšējais grupas albums gan mūzikas, gan dziesmu vārdu ziņā. Šis albums satur orķestra pavadījumu, kā arī Tarjas Turunenas vokālu papildina Marko Hietalas vokāls dziesmās "Ever Dream", "Slaying the Dreamer", "Dead to the World", "Feel for You" un "The Phantom of the Opera". Albumā dziesmu teksti, salīdzinot ar iepriekšējiem albumiem, ir ar dziļāku un tumšāku nozīmi. Šis ir viens no tumšākajiem Nightwish albumiem.

Spinefarm Records izdeva 2 CD speciālizdevumu versiju albumam 2002. gadā, tai skaitā zīmējumus ar grupas dalībnieku parakstiem un video CD ar mūzikas video dziesmai "Over the Hills and Far Away". CD satur arī speciālu ID kodu, kurš ļauj īpašniekam lejupielādēt albumu kopā ar 3 papildu dziesmām no interneta ierobežotā daudzumā. Šīs trīs papildus dziesmas ir "Nightwish", "The Forever Moments" un "Etiäinen", visas no grupas pirmā demo albuma 1996. gadā.

Albums ieguva 2 platīna sertifikātus Somijā ar vairāk nekā 60 000 pārdotām kopijām, 2.visvairāk pārdotākais albums Somijā 2002. gadā. *Century Child* Somijā ir pārdots vairāk nekā 90 000 kopijās. Starptautiski tas ir pārdots vairāk nekā 350 000 kopijās 2002.—2003. gadā.

## Dziesmu saraksts

## Topi

## Dalībnieki
### Grupa
* Tarja Turunena – Galvenais vokāls 
* Empu Vuorinens – Ģitāra
* Marko Hietala – Bass ģitāra, vokāls (3,5,8,9), bekvokāls (4,10)
* Tomass Holopainens – Klavieres
* Juka Nevalainens – Bungas

### Viesmākslinieki
* Mongo Altonens – orķestra perkusijas
* Sems Hārdviks – runājamās daļas (1,10)
* Kristīne Ilmonena – mazā svilpe
* Joensu Pilsētas Orķestris, Juha Ikonena, vadībā
* Kori sastāda Sv. Tomasa koris Helsinkos – kormeistars Hilka Kangasniems

## Ārējās saites
* Grupas oficiālā mājaslapa
Pirksts

thumbnail|upright=1.2|Cilvēka pēdas pirksti
**Pirksts** (, dsk.: *digiti*) ir iegarena, kustīga plaukstas vai pēdas daļa. Pirksti ir četrkājaiņiem.

## Rokas pirksti

Cilvēka plaukstas pirkstus, izņemot īkšķi, veido trīs kauli jeb falangas: pamata falanga (*Phalanx proximalis*), vidējā falanga (*Phalanx media*) un naga falanga (*Phalanx distalis*); īkšķi veido tikai divas falangas: pamata un naga falanga. Visi pirkstu kauli ir savienoti ar delnas kauliem (*metacarpus*). Līdzīgi ir arī ar pēdas pirkstiem.

Parasti cilvēkiem ir pieci pirksti, kuru nosaukumi, sākot ar īkšķi, ir šādi:
# īkšķis
# rādītājpirksts
# vidējais pirksts
# zeltnesis
# mazais pirkstiņš

Ļoti reti, galvenokārt mutāciju dēļ, cilvēkiem var būt arī vairāk par pieciem pirkstiem. Šo anomāliju zinātniski dēvē par polidaktiliju.

## Pēdas pirksti

## Ārējās saites
A Thousand Suns

***A Thousand Suns*** ir amerikāņu roka grupas Linkin Park ceturtais studijas albums, kas tika izdots 2010. gada 8. septembrī ar ieraksta kompāniju Warner Bros.. Albuma producenti ir pati grupa, grupas vokālists Maiks Šinoda un Riks Rubins.

## Dziesmu saraksts
# "*The Requiem*"
# "*The Radiance*"
# "*Burning in the Skies*"
# "*Empty Spaces*"
# "*When They Come for Me*"
# "*Robot Boy*"
# "*Jornada del Muerto*"
# "*Waiting for the End*"
# "*Blackout*"
# "*Wretches and Kings*"
# "*Wisdom, Justice, and Love*"
# "*Iridescent*"
# "*Fallout*"
# "*The Catalyst*"
# "*The Messenger*"

## Izpildītāji
* Česters Beningtons - vokāls, ritma ģitāra dziesmā "Iridescent"
* Robs Burdons - bungas
* Breds Delsons - vadošā ģitāra, taustiņintrumenti
* Džo Hans - miksēšana, programmēšana
* Deivids Farels - basģitāra
* Maiks Šinoda - vokāls, taustiņintrumenti, ritma ģitāra
Žeroms d'Ambrosio

**Žeroms d'Ambrosio** (*Jérôme d'Ambrosio*; dzimis  Eterbēkā, Beļģijā) ir itāļu izcelsmes beļģu autosportists. . gadā viņš debitēja F1 sacīkstēs Virgin Racing sastāvā.

## Karjera

D'Ambrosio karjeru sāka kā kartinga braucējs 1995. gadā, viņš 3 reizes izcīnīja Beļģijas čempiona titulu dažādās vecuma grupās. 2003. gadā pārgāja uz Formula Renault sacīkšu klasi, kā arī startēja vācu Formula König čempionātā. Jau 2004. gadā d'Ambrosio nonāca F1 uzmanība sloka, kad piedalījas Renault komandas rīkotajā jauno braucēju programmā, kur uzstādīja vislabāko rezultātu, taču dalību programmā neturpināja. 2005. gadā pārgāja uz Itālijas *Formula Renault* čempionātu. 2007. gadā d'Ambrosio startēja jaunizveidotajā International Formula Master sērijā, kur uzvarot piecās sacīkstēs izcīnīja pirmo vieto kopvērtējumā. 2008. gadā kopā ar Kamui Kobajaši piedalījās GP2 sērijas sacīkstēs DAMS komandas sastāvā.

### F1 karjera
2010. gada janvārī tika paziņots ka d'Ambrosio būs Renault komandas rezerves braucējs. Sākot ar septembri viņš nomainīja di Grassi piektdienas brīvajos treniņbraucienos.  Virgin Racing apstiprināja d'Ambrosio kā pilotu 2011. gada sezonai.
Savā pirmajā sezonā d'Ambrosio finišēja 16 no 19 sacīkstēm, labāko rezultātu - 14. vietu sasniedzot Austrālijas un Kanādas posmos. Sezonu d'Ambrosio pabeidza 24. vietā, pēc sezonas beigām "Virgin" komanda paziņoja, ka nepagarinās līgumu un d'Ambrosio vietā noslēdza līgumu ar franču pilotu Šarlu Piku.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

## Atsauces

## Ārējās saites

* Mājaslapa
Kims Čenirs

**Kims Čenirs** (, *Kim Chŏngil/Gim Jeong-il*, dzimis , miris ) bija faktiskais Ziemeļkorejas līderis (oficiālais Ziemeļkorejas valsts vadītājs viņa valdīšanas laikā bija mirušais Čenira tēvs Kims Irsens). Kims Čenirs bija arī Korejas strādnieku partijas (komunistu partijas) ģenerālsekretārs. Pēc viņa nāves varu valstī pārņēma viņa jaunākais dēls Kims Čonins.

Oficiālā Ziemeļkorejas versija par Kima Čenira dzīvi stipri atšķiras no biogrāfiskiem dokumentiem citur. Piemēram, ir zināms, ka viņš ir dzimis Habarovskas novadā, Padomju Savienībā, bet ziemeļkorejieši apzināti ir mainījuši dzimšanas gadu uz 1942. gadu, pirmkārt, lai būtu 30 gadu starpība starp viņu un viņa tēvu Kimu Irsenu, otrkārt, lai varētu apgalvot, ka viņš ir dzimis Korejā, precīzāk Rjangando provinces Samdžijonas apgabalā.

## Atsauces

## Ārējās saites
Kims

**Kims** var būt:
* Džonatans Kims (*Jonathan Kim*; 1984) — ASV kosmonauts;
* Kims Čenirs (김정일; 1941—2011) — Ziemeļkorejas līderis;
* Kims Irsens (김일성; 1912—1994) — Ziemeļkorejas līderis;
* Kims Tedžuns (김대중; 1924—2009) — Dienvidkorejas prezidents;
* Vitālijs Kims (*Віталій Кім*; 1981) — korejiešu izcelsmes ukraiņu uzņēmējs, ekonomists un politiķis.
Pauls di Resta

**Pauls di Resta** (*Paul di Resta*; dzimis  Livingstonā, Skotijā, Apvienotajā Karalistē) ir itāļu izcelsmes Skotijas autosportists. . gada sezonā viņš debitēja F1 sacīkstēs *[[Force India]]* sastāvā.

## Karjera
Sacīkšu karjeru sācis kartingā 1994. gadā. Sacīkstēs piedalījies līdz 2002. gadam, kad pārgāja uz Lielbritānijas Formula Renault sacīkstēm, kur pirmo pilno sezonu aizvadīja 2003. gadā. 2004. gadā ieguva *[[McLaren]]* komandas labākā perspektīvākā braucēja balvu. 2005. un 2006. gadā Pauls piedalījās dažādos sacīkšu seriālos, līdz 2007. gadā pārgāja uz salonauto sacīkstēm DTM klasē.

### F1 karjera
F1 uzmanības lokā di Resta nonāca pirms . gada sezonas, taču *[[Force India]]* izvēlējās citus pilotus. 2010. gada sezonā di Resta vairākās sacīkstēs piedalījās kā piektdienas brīvo treniņbraucienu pilots.  Force India paziņoja ka di Resta ieņems komandas otrā pilota vietu.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 - Pašreizējā sezona.
† - Nefinišēja, bet ieskaitīts klasifikācijā, jo paveica vismaz 90% no distances.

## Atsauces

## Ārējās saites

* Oficiālā mājaslapa
2011. gada Ēģiptes revolūcija

**2011. gada Ēģiptes revolūcija** sākās Ēģiptē  ar ielu demonstrāciju, protestu un masu nekārtību sēriju. Protesti galvenokārt norisinājās valsts galvaspilsētā Kairā un Aleksandrijā, kā arī citās valsts pilsētās. Šie notikumi izvērsās pēc līdzīgām protesta akcijām Tunisijā. Miljoni protestētāju, kas bija no dažādiem sociālajiem slāņiem, vēlējās toreizējā Ēģiptes prezidenta Hosnī Mubāraka atkāpšanos no amata, kā arī politiskās reformas.  H. Mubāraks atkāpās no amata pēc protestētāju izdarītā spiediena. Par valsts galvu tika iecelts Ēģiptes Bruņoto spēku augstākās padomes priekšsēdētājs Mohameds Huseins Tantavi (iepriekšējais aizsardzības ministrs).

 tika izvēlēts, jo tajā tiek atzīmēta Nacionālā Policijas diena, kas valstī ir brīvdiena. Šie bija lielākie nemieri Ēģiptē kopš 1977. gada *maizes nemieriem* Ēģiptē. Nemieru ietvaros izcēlās arī sadursmes starp toreizējā Ēģiptes prezidenta Hosnī Mubāraka atbalstītājiem un tā pretiniekiem.

Nemieri sākās divas nedēļas pēc Tunisijas nemieriem, vairāki protestētāji ielās izgāja ar Tunisijas karogiem rokās, tā apliecinot Tunisijas notikumu ietekmi. Lai samazinātu protestantu iespēju sazināties, Ēģiptē tika atslēgta pieeja vairākiem sociālajiem portāliem, piemēram, *[[Twitter]]*, *[[Facebook]]*, *[[YouTube]]* u.c. Lielākie nemieri notika Ēģiptes galvaspilsētā Kairā un Aleksandrijā. Nemieru laikā no cietumiem izbēga vairāki tūkstoši ieslodzīto. Vien 3. februārī, deviņas dienas pēc nemieru izcelšanās, Hosnī Mubāraks nāca klajā ar paziņojumu, paužot bažas, ka viņa tūlītējas atkāpšanās gadījumā valstī izceltos haoss un pie varas nāktu Musulmaņu brālība. Pēc revolūcijas noslēgšanās kāds pāris savu jaundzimušo meitu nosauca *Facebook* vārdā par godu šī portāla nozīmīgajai lomai revolūcijas attīstībā.

## Atsauces

## Ārējās saites

* Egypt Erupts, January 2011
Oceanborn

***Oceanborn*** ir simfoniskās metāla grupas *[[Nightwish]]* otrais studijas albums, kurš tika izdots 1998. gada decembrī Somijā un starptautiski 1999. gada pavasarī. *Oceanborn* ir citādāks nekā iepriekšējais albums, skaņa ir vairāk vērsta uz pauermetālu, nekā albumā *[[Angels Fall First]]*. Folkloras atmosfēra no *[[Angels Fall First]]* ir jūtama dažās dziesmās, it īpaši *Moondance*.

Lielākā daļa albuma balstīta uz fantāzijas tēmu ar dziesmām kā *Swanheart* un *Walking in the Air* (kaverversija no animācijas filmas *The Snowman*), tomēr citās dziesmās, kā *Gethsemane*, ir jūtama reliģijas tēma. Papildus ir arī teatrālas dziesmas kā *Devil & the Deep Dark Ocean*. *Oceanborn* ir *[[Nightwish]]* tumšo albumu skaitā, izmantojot skarbo Tapio Vilskas vokālu dziesmās *The Pharaoh Sails to Orion* un *Devil & the Deep Dark Ocean*.

Kopš albuma izdošanas dziesma *Sacrament of Wilderness* ir fanu iemīļota koncertos un viņu izpilda ļoti bieži. Abas *Sleeping Sun*, *Walking in the Air* dziesmas ir bieži izpildītas koncertos, bet dziesma *Stargazers* ir izslēgta no koncertprogrammas, kopš Tarjas Turunenas izslēgšanas no grupas 2005. gadā. *Walking in the Air* dziesma atgriezās koncertprogrammā 2009. gada 19. septembrī *Hartwall* arēnā, šoreiz kā akustiska dziesma ar pašreizējo vokālisti Aneti Olzonu. Instrumentālajā dziesmā *Moondance* ar izsaucieniem *hoi'ing* ir dzirdamas Jukas Nevalainena, Tomasa Holopainena un Tapio Vilskas balsis, padarot šo par vienīgo dziesmu ar Jukas Nevalainena vokālu. *Oceanborn* Somijā ir pārdots vairāk nekā  kopijās.

## Dziesmu saraksts

## Dalībnieki

### Grupa
* Tarja Turunena — vokāls
* Empu Vuorinens — ģitāra
* Sami Vanska — Bass ģitāra
* Tomass Holopainens — Klavieres, bekvokāls (7. dziesma)
* Juka Nevalainens — bungas, bekvokāls (7. dziesma)

### Viesmākslinieki
* Tapio Vilska — vokāls (3., 9.dziesma), bekvokāls (7. dziesma)
* Esa Lehtinena — flauta
* Plamens Dimovs — vijole
* Kaisli Kaivola — vijole
* Marku Palola — viola
* Erki Hirvikangas — čells

## Ārējās saites
* Grupas oficiālā mājaslapa
Serhio Peress

**Serhio Mičels Peress Mendosa** (; dzimis  Gvadalaharā, Meksikā) ir meksikāņu autosportists. 2022. gada sezonā piedalās *[[Formula 1]]* sacensībās *[[Red Bull Racing]]* komandas sastāvā. F1 sacīkstēs debitēja . gadā *[[Sauber]]* komandā, pārstāvējis arī *[[McLaren]]*, *[[Sahara Force India|Force India]]* un *[[Racing Point]]* komandas.

## Karjera
Peress sacīkšu karjeru sāka 2004. gadā ASV Formula Dodge sacīkstēs. 2005. gadā pārcēlās uz Eiropu, kur piedalījās Formula BMW sacīkstēs. Nākamo gadu aizvadīja A1 sacīkšu Meksikas komandā. 2007. gadā Peress piedalījās Britu F3 čempionāta nacionālajā klasē, kurā izcīnīja uzvaru kopvērtējumā. 2008. un 2009. gadā piedalījās GP2 sacīkstēs, kā komandas biedrs startējot kopā ar tagadējo F1 pilotu Vitāliju Petrovu.

## F1 karjera
 *Sauber* komanda paziņoja par Peresa pilotu vietu komandā nākamajā sezonā. Peresa iesaistīšana komandā nodrošina *Sauber* komandai Meksikas lielākās komunikāciju kompānijas "Telmex" finansējumu. Peress ir piektais meksikāņu autosportists, kurš piedalās F1 čempionātā, un pirmais kopš . gada, kad F1 sacīkstēs piedalījās Hektors Rebaks.

### 2011
. gada sezonas kopvērtējumā Peress ieņēma 16. vietu ar 14 punktiem, atpaliekot no komandas biedra Kamui Kobajaši (kopvērtējumā 12. vieta ar 30 punktiem). Monako ''Grand Prix'' kvalifikācijas trešajā sesijā Peress cieta smagā avārijā, zaudējot kontroli pār formulu posmā pēc tuneļa. Peress nepiedalījās nākamās dienas sacīkstēs, kā arī izlaida nākamo posmu, Kanādas ''Grand Prix''. Sezonas labāko rezultātu, 7. vietu, viņš sasniedza .

### 2012
Arī . gada sezonā viņš startē kopā ar Kobajaši. thumb|Serhio Peress 2012. gada Malaizijas GP Jau sezonas otrajā posmā, Malaizijas ''Grand Prix'', viņš sasniedza karjeras līdz šim augstāko F1 posma rezultātu, pēdējos apļos iesaistoties saspringtā cīņā par uzvaru ar Fernando Alonso, tomēr nevarot apdzīt Alonso. Vēlāk sezonā sekoja vēl divi finiši pjedestāla vietās, Kanādas ''Grand Prix'' sasniedzot trešo vietu (startējot no 15. vietas) un otro vietu Moncā.

Lai gan sezonas gaitā dažādos medijos tika izteikti minējumi, ka nākamajā sezonā Peress varētu *[[Scuderia Ferrari|Ferrari]]* komandā aizstāt vāju sniegumu demonstrējošo Felipi Masu, 2012. gada 28. septembrī, līdz ar paziņojumu, ka Luiss Hamiltons nākamajā, . gada sezonā pāriet no *[[McLaren]]* uz *[[Mercedes Grand Prix|Mercedes]]* komandu, vienlaikus tika paziņots, ka Serhio Peress noslēdzis vairāku gadu līgumu ar *McLaren*, kur startēs kopā ar Džensonu Batonu.

## Formula 1 rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 - Pašreizējā sezona.
† - Nefinišēja, bet ieskaitīts klasifikācijā, jo paveica vismaz 90% no distances.

## Atsauces

## Ārējās saites

* Oficiālā mājaslapa  , 
*  , 
* Karjeras informācija
Stripped

***Stripped*** () ir angļu elektroniskās mūzikas grupas Depeche Mode dziesma no 1986. gada albuma *[[Black Celebration]]*. Dziesma tika izdota kā singls 1986. gada 10. februārī, sasniedzot Apvienotās Karalistes topa 15. vietu.

Dziesma ir zināma arī novatoriskās semplēšanas dēļ. Pamatritms ir palēnināta un izkropļota motocikla dzinēja rūkoņa, tam darbojoties tukšgaitā, bet melodiskā līnija sākas ar mašīnas motora startēšanas skaņu un noslēdzas ar uguņošanas skaņu.

## Skaņdarbu saraksts
### 7": Mute / Bong10 (UK)
# "Stripped" – 3:47
# "But Not Tonight" – 4:15

### 12": Mute / 12Bong10 (UK)
# "Stripped (Highland Mix)" – 6:40
# "But Not Tonight (Extended Remix)" – 5:11
# "Breathing in Fumes" – 6:04
# "Fly on the Windscreen (Quiet Mix)" – 4:23
# "Black Day" – 2:34

### CD: Mute / CDBong10 (UK)
# "Stripped" – 3:53
# "But Not Tonight" – 4:17
# "Stripped (Highland Mix)" – 6:42
# "But Not Tonight (Extended Remix)" – 5:14
# "Breathing in Fumes" – 6:06
# "Fly on the Windscreen (Quiet Mix)" – 4:25
# "Black Day" – 2:37

* CD singls tika izdots 1991. gadā kā daļa no singlu kolekcijas izlases.
* Visas dziesmas sarakstījis Martins Gors, izņemot "Black Day", ko sarkastījis Gors, Alans Vailders un Daniels Millers.

## Vieta topos

## Atsauces

## Ārējās saites
* Discogs informācija
Jānis Mencis vecākais

**Jānis Mencis** ( — ) bija latviešu matemātiķis, ilggadējs pasniedzējs Liepājas Pedagoģijas akadēmijā, matemātikas mācību grāmatu autors un emeritētais Latvijas zinātnieks.

## Biogrāfija
Jānis Mencis piedzima  Valmieras apriņķa Braslavas pagastā. 1934. gadā beidzis Rīgas Skolotāju institūtu, bet 1960. gadā — Latvijas Valsts universitātes Matemātikas fakultāti. 1977. gadā Maskavā ieguvis pedagoģijas doktora grādu, 1993. gadā Latvijā — habilitētā pedagoģijas doktora grādu. J. Mencis bija Latvijas emeritētais zinātnieks.

J. Mencis strādāja par skolotāju Rīgā un Liepājā. No 1964. līdz 1999. gadam bija Liepājas Pedagoģijas akadēmijas Matemātikas katedras vadītājs, docents un profesors. Izdevis vairākas ar matemātiku saistītas publikācijas un grāmatas, pēc paša aplēsēm, ne mazāk par simtu. J. Menča publikācijas lielākoties skārušas pamatskolas jaunāko un vidusskolas vecāko klašu tēmas, kā arī jauno matemātikas skolotāju apmācību. J. Mencis televīzijā vadīja raidījumus skolēniem par matemātiku, piemēram, 1986. gadā viņš vadīja raidījumu "Matemātika 1. klasei".

J. Mencim bija divi bērni. Dēls Jānis Mencis jaunākais ir matemātiķis, gatavojis mācību līdzekļus arī kopā ar tēvu, bet meita Selga Mence — komponiste.

Jānis Mencis nomira 96 gadu vecumā,  vakarā, atrodoties slimnīcā Liepājā.

## Apbalvojumi
1994. gadā Mencis tika apbalvots ar Triju Zvaigžņu ordeni, tādējādi kļūstot par vienu no pirmajiem atjaunotā ordeņa kavalieriem. 2004. gadā ieguvis pirmo "Goda liepājnieka" titulu par nopelniem pilsētas labā. 2009. gadā valdība viņam piešķīra Ministru kabineta Atzinības rakstu.

## Atsauces

## Ārējās saites
Ljē

**Ljē** () ir sena franču attāluma mērvienība. Sauszemes ljē ir 4445 m (1/25 meridiāna grādi; 4,16 verstis). Jūras ljē ir 5557 m (1/20 meridiāna grādi). Pasta ljē ir 3898 m.
.tj

**.tj** ir augšējā līmeņa domēns (ccTLD), kura paredzētais pielietojums ir saistīts ar Tadžikistānu. Domēns izveidots 1995. gadā. Domēna sponsors ir *Information Technology Center*, Kas nodrošina arī domēnu reģistrēšanu.

## Ārējās saites

*  IANA .tj whois information
Norvēģijas Polārais institūts

[thumb|250px|Norvēģijas Polārā institūta ofisa ēka [Trumse|Trumsē.]]
[thumb|250px|[Trollas polārstacija Karalienes Modas Zemē.]]
**Norvēģijas Polārais institūts** () ir Norvēģijas galvenā valsts institūcija polārās izpētes jomā. Institūts darbojas Norvēģijas Vides ministrijas pakļautībā. Galvenais ofiss atrodas Trumsē valsts ziemeļos.

Par institūta pirmsākumiem tiek uzskatīts 1928. gadā dibinātā Norvēģijas Svalbāras un Arktikas pētījumu (*Norges Svalbard- og Ishavsundersøkelser, NSIU*) institūcija, kas nodarbojās ar arktisko apgabalu sauszemes un okeānu kartēšanu un ģeoloģisko izpēti. 1948. gadā, līdz ar institūta atbildības lauka paplašināšanos Antarktīdā, tas tika pārveidots par Norvēģijas polāro institūtu. Pirmais institūta vadītājs bija pazīstamais polārpētnieks Haralds Sverdrups (1948-1957). Līdz 1998. gadam institūta galvenais ofiss atradās Oslo, līdz to pārcēla uz Polārās vides centru Trumsē.

Institūts plāno un vada ekspedīcijas uz Arktiku un Antarktiku, pārrauga Norvēģijas tiesību aktu vides aizsardzības un kultūras mantojuma jomā īstenošanu Antarktikā, konsultē Svalbāras gubernatoru kā akadēmiskais padomnieks.

Polārās izpētes vajadzībām institūts uztur vairākas polārstacijas Antarktikā (Trolla un Tora), Subantarktikā (Norvēgja) un  Arktikā (vairākas stacijas Svalbārā, Lāču salā un Jana Majena salā).

## Atsauces

## Ārējās saites
* Norsk Polarinstitutt
.st

**.st** ir augšējā līmeņa domēns (ccTLD), kura paredzētais pielietojums ir saistīts ar Santomi un Prinsipi. Domēns izveidots 1997. gadā. Domēna sponsors ir *Tecnisys*, bet domēnu reģistrēšanu nodrošina *Bahnhof ST Registry*. Domēns tiek izmantots ne tikai saistībā ar Santomi un Prinsipi, bet arī, piemēram, saistībā ar Austrijas federālo zemi Štīriju.

## Ārējās saites

*  IANA .st whois information
.tm

**.tm** ir augšējā līmeņa domēns (ccTLD), kura paredzētais pielietojums ir saistīts ar Turkmenistānu. Domēns izveidots 1997. gadā. Domēna sponsors ir *TM Domain Registry Ltd*, bet domēnu reģistrēšanu nodrošina *NIC.TM*. Nav ierobežojumu otrā līmeņa domēniem, savukārt trešā līmeņa reģistrētājam ir jābūt Turkmenistānas iedzīvotājiem.

## Ārējās saites

*  IANA .tm whois information
Norvēģijas karogs

**Norvēģijas karogs** ir viens no Norvēģijas oficiālajiem valsts simboliem. Oficiāli pieņemts . Karogam ir divi varianti: taisnstūra formā kā nacionālais karogs un civilā (tirdzniecības) flaga un ar dubultu šķēlumu plīvojošajā galā valsts (valdības) un kara karogs un flaga. Karogs tika pieņemts ar Norvēģijas parlamenta (stortinga) lēmumu 1821. gadā, bet ar likumu tika apstiprināts tikai 1898. gada 10. decembrī.

## Proporcijas

Sarkans: *PMS 200*. Zils: *PMS 281* (Pantone)

## Atsauces

## Ārējās saites
Wishmaster

***Wishmaster*** ir simfoniskās metāla grupas Nightwish trešais studijas albums, kurš tika izdots 2000. gada 19. maijā. Vēl vairāk nekā iepriekšējā albumā dominē fantāzijas tēma. Lai arī albums vairāk saistās ar pauermetālu, ir arī lēnākas dziesmas, kā "Come Cover Me" un "Two for Tragedy", episkas balādes, kā "Dead Boy's Poem" un "FantasMic". Dziesmā "The Kinslayer" ir stāstīts par Kolumbijas augstskolas slaktiņu. *Wishmaster* ir iedvesmojies no fantāzijas noveles *The Lord of the Rings un Dragonlance*, pieminot Elberetu, Lorēnu un Greju Hevenu no veidotājiem. Dalamāra, Raistlin Majare (Dalamar's shalafi vai "pavēlnieks"), Gilthanas, Sla-Mori un *Inn of the Last Home*. "FantasMic" ir dziesma par Disneja animācijas filmām, pārsvarā fantāzijas elementi ņemti no Disneja šova Fantasmic.

Dziesma "Wishmaster" ir atzīts par vienu no Nightwish lielākajiem hītiem, parādoties dažādos labāko dziesmu izlašu albumos. Kopš izlaišanas tā ir atkārtota dziesma koncertos un ir parādīta koncertieraksta DVD End of an Era, kas ir izdots 2005. gadā. Arī *Dark Passion Play* tūres koncertos tā tika bieži izpildīta dziesma, kaut grupa nomainīja vokālisti. Jaunais orķestra ievads tika ierakstīts kopā ar *[[Dark Passion Play]]* albumu. Dziesma tika ievesta atpakaļ metāla aprindās, kā kaverversija metāla *a-capella* grupas Van Canto izpildījumā 2008. gadā. Vēl atkārtotas koncertieraksta dziesmas ir "She Is My Sin", "Dead Boy's Poem" un "Come Cover Me".

*Wishmaster* bija Somijas topa līderpozīcijā, albums arī debitēja Eiropas topos, iegūstot 21. vietu Vācijas un 66. vietu Francijas topos. *Wishmaster* Somijā ir pārdots vairāk nekā 77 000 kopijās.

## Dziesmu saraksts

## Dalībnieki
### Grupa
* Tarja Turunena - vokāls
* Empu Vuorinens - ģitāra
* Sami Vanska - Bass ģitāra
* Tomass Holopainens - Klavieres
* Juka Nevalainens - bungas

### Viesmākslinieki
* Ike Vils – Runājamās daļas dziesmā "The Kinslayer"
* Sems Hārdviks – Runājamās daļas dziesmā "Dead Boy's Poem"
* Esa Lehtinena - Flauta
* Ville Lāksonena - Tenors
* Matias Kaila - Tenors
* Kimmo Kallio - Baritons
* Riku Salminens - Basa dziedātājs
* Anssi Honkanens - Basa dziedātājs
* V. Laaksonens – Kora arranžējums

## Ārējās saites
* Grupas oficiālā mājaslapa
Perez

***Perez*** ir plaši izplatīts kastīliešu spāņu patronimiskās izcelsmes uzvārds.

Uzvārds, kas spāņu ortogrāfijā rakstīts kā *Pérez*, nozīmē "Pero vai Pedro (Pētera) dēls". Tajā pašā laikā vārds Pedro cēlies no latīņu vārda *Petrus*, ar nozīmi "akmens". Starp citiem līdzīgiem uzvārdiem minami *[[Peres]]* vai *[[Pires]]* portugāļu valodā, *[[Peris]]* katalāņu valodā, *[[Peters]]* vācu valodā un *[[Peterson]]* angļu un skandināvu valodās.

*Perez* var būt:

* Peresa — uzvārds sieviešu dzimtē;
* Peress — uzvārds vīriešu dzimtē.

## Atsauces
Peress

**Peress** (, no personvārda Pe(d)ro; sieviešu dzimtē Peresa) ir izplatīts spāņu cilmes uzvārds. Cilvēki ar šo uzvārdu:

* Ajoze Peress (*Ayoze Pérez*; 1993) — futbolists;
* Djego Peress (*Diego Pérez*; 1980) — Urugvajas futbolists;
* Džefersons Peress (*Jefferson Pérez*; 1974) — Ekvadoras vieglatlēts;
* Enso Peress (*Enzo Pérez*; 1986) — Argentīnas futbolists;
* Neuens Peress (*Nehuén Pérez*; 2000) — Argentīnas futbolists;
* Serhio Peress (*Sergio Pérez*; 1990) — Meksikas autosportists;
* Šimons Peress (1923—2016) — Izraēlas politiķis;
* *[[Pitbull]]* (īstajā vārdā Armando Kristians Peress *(Armando Christian Perez*; 1981) — kubiešu izcelsmes amerikāņu mūziķis;
* Vitolo (īstajā vārdā Viktors Mačins Peress (*Víctor Machín Pérez*); 1989) — spāņu futbolists.

## Skatīt arī
* Peresa
* *[[Perez]]*
* Pereks

## Atsauces
Maldonado

**Maldonado** () ir Ekvadoras vasaras polārstacija Antarktikā. Izvietojusies Dienvidšetlendas salu vidusdaļā Griničas salas ziemeļos Fortviljama ragā Gvajakilas līča krastā un pieder Ekvadoras Antarktikas institūtam.

Stacija izveidota 1990. gada 2. martā un nosaukta par godu ekvadoriešu 18. gadsimta ģeogrāfam un astronomam Pedro Visentem Maldonado. Stacija sastāv no četriem moduļiem un ir apdzīvota no decembra līdz martam. Galvenās izpētes jomas ir ģeoloģija, okeanogrāfija un cilvēka bioloģija. No 2016. gada staciju plānots reorganizēt vissezonas režīmā.

## Atsauces
Massa

***Massa*** var būt:

* Masa (pilsēta) — komūna Itālijā, Toskānas reģionā;
* Felipe Masa (*Felipe Massa*) — Brazīlijas autosportists.

## Skatīt arī
* masa — fizikāls lielums
Trulli

thumb|250px|Alberobello trulli rajons
**Trulli** (itāl. daudzsk. *Trulli*, no gr. *τρούλος*, kupols) ir tradicionālas ēkas, kas veidotas sausā krāvuma veidā ar konisku jumtu, un kurām ir aizvēsturiski prototipi. Izplatīti Itālijas provinces, Apūlijas centrālajos un dienvidu apgabalos. Senākie saglabājušies trulli bija celti 16. gadsimtā Murges plato rajonā, Apūlijā. 1996. gadā Alberobello trulli rajoni tika uzņemti UNESCO pasaules mantojuma objektu sarakstā.

## Konstrukcija
Trulli ir veidotas tādā veidā, ka, izvelkot vienu akmeni no krāvuma, sabruktu ēkas liela daļa. Tāda ēkas konstrukcija bija par iemeslu šādu ēku celtniecībai Alberobello apkārtnē sakarā ar vietējo grāfu nevēlēšanos maksāt centrālajai varai nodokļus par kapitāli mūrētajām celtnēm saskaņā ar tā laika likumdošanu. Pēc nodokļu inspektoru aiziešanas šādas celtnes samērā īsā laikā varēja atkal atjaunot.

Trulli sienas ir diezgan biezas, un tas nodrošina vēsumu karstā laikā un siltumizolāciju ziemas periodā. Namus cēla divos līmeņos, un uzkāpšanu otrā stāvā nodrošināja pieliekamās trepes. Lielākajā trulli daļā zem katra koniskā jumta atrodas atsevišķa istaba. Māja ar vairākām istabām tika būvēta ar vairākiem jumtu konusiem, kur katrs konuss nosedza atsevišķu istabu. Jumtu konusus sedza ar ar čiankarellu (*chiancarelle*), nelielām kaļķakmens plāksnēm. Namu ārsienas un iekšpusi balsināja ar kaļķi.
Glock (nozīmju atdalīšana)

**Glock** var būt:
* *[[Glock (uzņēmums)|Glock]]* - Austrijas uzņēmums
* ''Glock'' pistoles, t. sk. *[[Glock 17]]*
* Timo Gloks (*Timo Glock*; 1982) — vācu autosportists;
Good News

***Good News*** ir vācu dziedātājas Lēnas Meieres-Landrutas otrais studijas albums, kas tika izdots  sadarbībā ar ierakstu kompāniju Universal Music Germany. Albumā ir iekļautas visas dziesmas, kuras viņa izpilda 2011. gada Eirovīzijas Vācijas priekšatlasēs.

## Dziesmu saraksts

## Atsauces

## Ārējās saites
* Discogs profils
2011. gada Pasaules čempionāts biatlonā

**44. [[Pasaules čempionāts biatlonā]]** notika Hantimansijskā, Krievijā, laikposmā no 2011. gada 3. līdz 13. martam.

Čempionātā sacensības notika 11 disciplīnās: sprintā, iedzīšanā, masu startā un stafetēs vīriešiem un sievietēm, kā arī jauktajā stafetē. Visās disciplīnās iegūtie punkti tiek ieskaitīti 2010.—2011. gada Pasaules kausa kopvērtējumā.

## Kalendārs
Visi laiki norādīti pēc Jekaterinburgas laika (UTC+5).

## Medaļu ieguvēji

### Vīrieši

### Sievietes

### Jaukti

## Medaļu kopvērtējums

## Veiksmīgākie sportisti
Sportisti, kas ieguva vismaz divas medaļas.

## Latvijas sportistu rezultāti
Latviju čempionātā pārstāvēja Ilmārs Bricis, Andrejs Rastorgujevs, Edgars Piksons, Jānis Bērziņš, Rolands Pužulis, Toms Praulītis, Madara Līduma, Žanna Juškāne un Anete Brice. Augstākos rezultātus uzrādīja E. Piksons, finišējot savas karjeras līdz šim augstākajā 8. vietā sprintā, visās distancēs esot labākais no latviešiem, kā arī pirmo reizi kvalificējoties 15 km distancei ar kopēju startu.

### Vīrieši

;Stafete

### Sievietes

### Jaukti

;Stafete

## Atsauces

## Ārējās saites
* Čempionāta oficiālā mājaslapa
Rīgas mūzikas instrumentu fabrika

[thumb|250px|Bijusī RMIF filiāle Ķengaragā, [Prūšu iela (Rīga)|Prūšu ielā 4]]
**Rīgas mūzikas instrumentu fabrika (RMIF)** bija lielākā elektronisko mūzikas instrumentu rūpnīca bijušajā Padomju Savienībā. Rūpnīca atradās Rīgā, Ķengaragā Latgales ielā 250, bet tās filiāle — Rīgā, Ķengaragā (Prūšu ielā 4). Bez elektroniskajiem mūzikas instrumentiem tur tika ražotas arī mehāniskās klavieres, koncertkokles u.c. "RMIF" sintezatori savulaik bija populāri austrumu bloka valstīs. Mūsdienās fabrika ir nojaukta un fabrikas vietā ir uzbūvētas modernas daudzdzīvokļu mājas. 

Līdz 1999. gadam Rīgas mūzikas instrumentu fabrikā tika saražoti ap 20 000 pianīno „Rīga”. Vairums no tiem bija realizēta bij. PSRS tirgos un otrādi Latvija importēja pianīnus no citām PSRS republikām („Belorusj”, „Krasnij Oktjabrj”, „Ukraina”, „Moskva”, „Akord” “Lira”, u.c.). Viena daļa mūzikas instrumentu ekspluatācijas gaitā likvidēti. 

## Vēsture
Uzbūvējot modernas daudzdzīvokļu mājas, mūsdienās lielāko rūpnīcas daļu nojauca, bet atstāja mazu trīsstāvu ēku (filiāli Prūšu ielā 4), kur mūsdienās pirmajā stāvā atrodas frizētava.

## Foto galerija

Attēls:Pianīns Rīga 116.jpg|Rīgas mūzikas instrumentu fabrikā ražotie pianīnas "Rīga-116"
Attēls:RMIF sitamo mūzikas instrumentu komplekts.jpg|Rīgas mūzikas instrumentu fabrikā ražotie sitamo mūzikas instrumentu komplekti
Attēls:RMIF ES-2-5 - russian analog rhythm machine.jpg|RMIF ES-2-5 analogais elektroniskais sitamais instruments ar auto — ritmu (1991. gada eksperimentālais variants)
Attēls:Electric guitar & bass, MIM PHX.jpg|RMIF Elsita elektroniskās bungas (apakšā pa labi) 
Attēls:Līgo kokle (1980. gadi; Rīgas Instrumentu fabrika).jpg|Rīgas mūzikas instrumentu fabrikā 1980. gados ražota 19 stīgu „Līgo” modeļa kokle 
Attēls:Bezslēdžu koncertkokle (1980.gadi; Rīgas Instrumentu fabrika).jpg|Rīgas mūzikas instrumentu fabrikā 1980. gados ražota 30 stīgu bezslēdžu koncertkokle
Attēls:RMIF-Opus front.png|RMIF Opus


## Atsauces

## Ārējās saites
* RMIF privatizācijas gaita.
Anrī Bekerels

**Antuāns Anrī Bekerels** (; dzimis , miris ) bija franču fiziķis. 1903. gadā viņš kopā ar Pjēru Kirī un Mariju Sklodovsku-Kirī saņēma Nobela prēmiju fizikā par spontānās radioaktivitātes atklāšanu.

Anrī tēvs Aleksandrs Edmonds Bekerels (*Alexander Edmond*) bija praktiskās fizikas profesors un veica pētījumus par Saules starojumu un fosforescenci, savukārt vectēvs Antuāns Sezārs Bekerels (*Antoine César*) izgudroja elektrolītisku metodi, kā atdalīt metālus no to rūdām. Arī Anrī dēls Žans Bekerels (*Jean*) ceturtajā paaudzē bija fiziķis.

Radioaktivitāti Bekerels nejauši atklāja 1896. gadā, kad pētīja Saules gaismas iedarbību uz dažādiem luminiscējošiem materiāliem. Viens no šiem materiāliem bija urāna sāļu (kālija uranilsulfāta) kristālu plāksnītes. Viņš šīs plāksnītes ietina melnā papīrā uz fotoplates un novietoja Saules gaismā. Kārtējo reizi veicot sagatavošanās darbus, debesis apmācās, un Bekerels nolēma eksperimentu pārtraukt, novietojot sagatavoto materiālu atvilktnē. Pēc divām dienām viņš attīstīja fotoplati, necerot iegūt labu uzņēmumu, bet izrādījās, ka uz fotoplates bija redzams ass zīmējums. Viņš tūlīt pievērsās urāna plāksnīšu pētīšanai tumsā, un atklāja, ka tās emitē starojumu, kas vēlāk tika nosaukts par radioaktivitāti.

Anrī Bekerela vārdā ir nosaukta Starptautiskās mērvienību sistēmas radioaktivitātes mērvienība bekerels (Bq).

## Atsauces

## Ārējās saites

* Anrī Bekerela biogrāfija Nobela prēmijas oficiālajā mājaslapā
Latvijas Basketbola savienība

**Latvijas Basketbola savienība** (**LBS**) ir galvenā par basketbolu atbildīgā organizācija Latvijā. Tā organizē Latvijas čempionātu basketbolā vīriešiem un sievietēm, kā arī to pārstāv nacionālā vīriešu un sieviešu izlase. Tās galvenā mītne atrodas Rīgā. LBS tika dibināta . Organizācija ir Latvijas pārstāvis Starptautiskajā Basketbola federācijā (FIBA).

Kopš  LBS prezidents ir Raimonds Vējonis, bet organizācijas ģenerālsekretāra amatu ieņem Kaspars Cipruss.

## Prezidenti
* Fricis Ķergalvis (1923—1925)
* Roberts Plūme (1925—1935)
* Alfrēds Ivanovskis (1935—1936)
* Eduards Ceplītis (1936—1937)
* Eduards Lapiņš (1937—1940)
* *[[Edgars Ošiņš]] (1940—1941)*
* *[[Osvalds Porietis]] (1942—1943)*
* *[[Eduards Andersons (sportists)|Eduards Andersons]] (1943—1944)*
* *[[Jānis Augusts]] (1944—1945)*
* *[[Augusts Raubens]] (1945—1946)*
* *Edgars Ošiņš (1946—1949)*
* *[[Arnolds Brambergs]] (1949—1950)*
* *[[Viesturs Baldzēns]] (1950—1951)*
* *[[Ādolfs Runcis]] (1951—1956)*
* *[[Miervaldis Ramāns]] (1956—1971)*
* *[[Artūrs Punenovs]] (1971—1989)*
* Uldis Grāvītis (1989—1992)
* Indulis Ozols (1992—1997)
* Ojārs Kehris (1997—2011)
* Valdis Voins (2011—2020)
* Raimonds Vējonis (2020—*pašlaik*)
Slīprakstā — savienības vadītāji okupācijas gados

## Atsauces

## Ārējās saites
* Oficiālā mājaslapa
* FIBA profils